సందీప్ రెడ్డి వంగా

సందీప్ రెడ్డి వంగా తెలుగు సినిమా రచయిత, దర్శకుడు. అర్జున్ రెడ్డి తో దర్శకుడిగా తెలుగు సినిమారంగంలోకి ప్రవేశించాడు. 

2025లో వరద బాధితుల కోసం దర్శకుడు సందీప్ రెడ్డి వంగా తన సోదరుడు ప్రణయ్ రెడ్డి వంగాతో కలిసి భద్రకాళి ప్రొడక్షన్స్ తరపున సీఎం సహాయనిధికి రూ. 10 లక్షల విరాళం అందజేశారు.  

 జననం - విద్యాభ్యాసం 
సందీప్ 1988, డిసెంబర్ 25న తెలంగాణ రాష్ట్రంలోని వరంగల్లులో జన్మించాడు. 8వ తరగతి వరకు వరంగల్లులోని ప్లాటినం జూబ్లీ హైస్కూల్, అఘాఖాన్ ఎడ్యుకేషనల్ సోసైటీ స్కూల్లో చదివిన సందీప్, 10వ తరగతి నుండి 12వ తరగతి వరకు హైదరాబాదులో చదివాడు. దార్వాడలోని ఎస్.డి.ఎం. వైద్య కళాశాలలో ఫిజియోథెరఫీ పూర్తిచేసి, కొన్నాళ్లు వైజాగ్ లో ఉద్యోగం చేసాడు.

సినిమారంగంపై ఉన్న ఆసక్తితో ఆస్ట్రేలియా, సిడ్నీలోని అకాడమీ అఫ్ ఫిలిం, థియేటర్ అండ్ టెలివిజన్ లో ఫిలిం మేకింగ్ ఫై శిక్షణ తీసుకున్నాడు.

 సినిమారంగం 
2010 నుండి సినిమారంగంలోని వివిధ విభాగాల్లో పనిచేసిన సందీప్, 2010లో కేడి సినిమాకు సహాయ దర్శకుడిగా.. 2015లో మళ్ళీ మళ్ళీ ఇది రాని రోజు సినిమాకు సహా దర్శకుడిగా పనిచేసాడు.

అర్జున్ రెడ్డి: అర్జున్ రెడ్డి సినిమా స్క్రిప్ట్ రాసుకొని హీరో పాత్రకోసం శర్వానంద్ ను సంప్రదించాడు. కానీ, అతను వేరే సినిమా చేస్తుండడంతో విజయ్ దేవరకొండను తీసుకోవడం జరిగింది. ఈ చిత్రాన్ని నిర్మించడానికి ఏ నిర్మాత ముందుకురాకపోవడంతో సందీప్ తండ్రి, అన్న కలిసి భద్రకాళి పిక్చర్స్ అనే నిర్మాణ సంస్థ ఏర్పాటుచేసి, ఈ చిత్రాన్ని నిర్మించారు.

2017, ఆగష్టు 26న విడుదలైన అర్జున్ రెడ్డి సినిమా బ్లాక్ బస్టర్ హిట్ గా నిలిచి సందీప్ కి, చిత్ర యూనిట్ కి మంచి పేరు వచ్చింది. 5 కోట్ల రూపాయలతో నిర్మించిన ఈ చిత్రం 50 కోట్లకు పైగా వసూలు చేసింది.

 రాబోతున్న సినిమాలు 
ప్రభాస్ హీరోగా "స్పిరిట్" చిత్రం భారీ బడ్జెట్ తో ప్రస్తుతం నిర్మాణ దశలో ఉంది. ఆ సినిమా 2027, మార్చి 5 న విడుదల కానుంది. 

 ఫిల్మోగ్రఫీ 

+దర్శకత్వ చలన చిత్రాల జాబితాసంవత్సరంపేరుదర్శకుడురచయితఎడిటర్భాషగమనిక2017అర్జున్ రెడ్డితెలుగు2019కబీర్ సింగ్హిందీఅర్జున్ రెడ్డి (2017) కి రీమేక్2023యానిమల్‌అజీజ్ హక్ కి కూడా వాయిస్ రోల్2026ఆత్మతెలుగుప్రీ ప్రొడక్షన్
నటనా పాత్రలు
సంవత్సరంపేరుపాత్రగమనికలు2010కేడిపడవలో ఉన్న మనిషిగుర్తింపు లేనిది2018మహానటివేదాంతం రాఘవయ్య2023యానిమల్‌అజీజ్ హక్వాయిస్ మాత్రమే

 అవార్డులు మరియు నామినేషన్లు 
+సందీప్ రెడ్డి వంగా అవార్డులు మరియు నామినేషన్ల జాబితాసంవత్సరంవేడుకవిభాగంసినిమాఫలితంమూ20187వ సౌత్ ఇండియన్ ఇంటర్నేషనల్ మూవీ అవార్డులుఉత్తమ తొలి దర్శకుడు (తెలుగు)అర్జున్ రెడ్డిగెలిచిందిఉత్తమ దర్శకుడు (తెలుగు)నామినేట్ అయ్యారు65వ ఫిల్మ్‌ఫేర్ అవార్డ్స్ సౌత్ఉత్తమ దర్శకుడు - తెలుగునామినేట్ అయ్యారు201926వ స్క్రీన్ అవార్డులుఉత్తమ దర్శకుడుకబీర్ సింగ్నామినేట్ అయ్యారు21వ IIFA అవార్డులుఉత్తమ దర్శకుడునామినేట్ అయ్యారు202469వ ఫిల్మ్‌ఫేర్ అవార్డులుఉత్తమ దర్శకుడుయానిమల్‌నామినేట్ అయ్యారుఉత్తమ నటుడు (రణ్‌బీర్‌ కపూర్‌)గెలిచిందిఉత్తమ మ్యూజిక్ ఆల్బమ్ గెలిచిందిఉత్తమ నేపథ్య గాయకుడు (భూపిందర్‌ బాబల్‌)గెలిచిందిఉత్తమ స్క్రీన్ ప్లేనామినేట్ అయ్యారుఉత్తమ ఎడిటింగ్నామినేట్ అయ్యారు24వ IIFA అవార్డులుఉత్తమ దర్శకుడునామినేట్ అయ్యారుఉత్తమ ఎడిటింగ్గెలిచింది

 మూలాలు 

 ఇతర లంకెలు 


వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:జీవిస్తున్న ప్రజలు
వర్గం:1988 జననాలు
వర్గం:వరంగల్లు పట్టణ జిల్లా సినిమా దర్శకులు